આ પહેલા શુક્રવારે સીબીઆઇએ કાર્તિની કસ્ટડી 6 દિવસ માટે વધારવાની વાત કરી હતી. અને આ અંગે દિલ્હીની પટિયાલા કોર્ટમાં અરજી પણ કરી હતી. સીબીઆઇએ પોતાના પક્ષમાં જણાવ્યું હતું કે આ મામલે તે હજી પણ કાર્તિની પૂછપરછ કરી રહ્યા છે. અને હજી પણ કેટલીક ઔપચારિકતા બાકી છે. જેના કારણે તે કસ્ટડી વધારવા ઇચ્છે છે. સાથે જ તમને જણાવી દઇએ કે આજે સીબીઆઇની કસ્ટડીની છેલ્લો દિવસ છે. તેવામાં સીબીઆઇની આ માંગણી પર કોર્ટે પોતાનો નિર્ણય સંભળાવશે. આ પહેલા જ કાર્તિના સીએ ભાસ્કરની ન્યાયિક કસ્ટડી વધારવામાં આવી છે. નોંધનીય છે કે સીબીઆઇએ આઇએનએક્સ મીડિયા મામલે કાર્તિની ચેન્નઇ એરપોર્ટથી ધરપકડ કરી હતી. અને ત્યારથી તે સીબીઆઇની કસ્ટડીમાં જ છે.